Megszólalt Kandech Evelyne édesapja az énekesnő halála kapcsán
Hétvégén érkezett a döbbenetes hír, hihetetlenül fiatalon, hosszas betegség után elhunyt a pécsi származású énekesnő.
A Megasztár első szériájának versenyzője hosszan tartó, súlyos betegség következtében meghalt. Súlyos állapotáról csak a legközelebbi barátai tudtak, azt még a saját, Sierra Leonában élő édesapja előtt is titkolta – írja a Bors.hu ma hajnali cikkében.

A hírportál szerint: „ Csak a közeli barátai tudták, hogy súlyos beteg. Az elmúlt két hétben jobban lett és a kedélyállapota is kezdett helyreállni. A környezetétől úgy tudjuk, reménykedett a gyógyulásban, ám aztán hirtelen elárasztotta szervezetét egy rettegett kór. Szombaton feladta a küzdelmet.”

A Bors elérte az énekesnő egykor rendőrfőnökként dolgozó édesapját, aki munkatársuktól értesült lánya haláláról. Ahmeddel rokonokon keresztül sikerült felvenniük a kapcsolatot:

„– Néhány hete beszéltünk utoljára – írta az apa angolul, majd beszédhívásban folytattuk a kommunikációt. Ahmed Bharim Kandeh hirtelen magyar nyelvre váltott.

– Mi volt a baja? Mi volt a baja? Ez szörnyű – kérdezgette enyhe akcentussal, majd kitört belőle a zokogás.”

Az apával készített interjú egészét itt olvashatja el.

Anyukája egyedül nevelte

Evelyne egész életében arra vágyott, hogy idilli kapcsolata legyen az édesapjával, ám ez nem valósulhatott meg. Egykeként nőtt fel, holott Afrikában több féltestvére is volt. 2015-ben az édesanyját is elveszítette, amit élete végéig sem sikerült feldolgoznia. Igyekezett végig a súlyos beteg asszony mellett állni, pedig már akkoriban is sejteni lehetett, hogy az ő egészsége sem tökéletes. Hét évvel ezelőtt egy rejtélyes kór támadta meg – olvasható a portálon.
Kandech Evelyne énekesnő gyászhír